
Жалбырактуулар түркүмүнөн жарым-жартылай агартылган жана агартылган жыгач целлюлозанын айрым түрлөрүнө карата Казакстан Республикасы тарабынан Дүйнөлүк соода уюмуна кошулуу шарты катары кабыл алынган милдеттенмелерге ылайык Евразия экономикалык бирлигинин бирдиктүү бажы тарифинин ташып кирүү бажы алымынын коюмдарына салыштырганда бир кыйла төмөн ташып кирүү бажы алымдарынын коюмдары колдонула турган товарлардын тизмегине өзгөртүүлөрдү киргизүү жана мындай алымдардын коюмдарынын өлчөмү жөнүндө

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун (2014-жылдын 29-майынын Евразия экономикалык бирлиги жөнүндө келишимге карата № 1 тиркеме) 16-пунктуна, 2015-жылдын 
16-октябрындагы Евразия экономикалык бирлигинин бажы аймагына товарларды ташып кирүүнүн жана жүгүртүүнүн айрым маселелери жөнүндө протоколдун 3-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине карата 1-тиркеменин 
132-пунктуна ылайык Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2015-жылдын 
14-октябрындагы № 59 чечими менен бекитилген Казакстан Республикасы тарабынан Дүйнөлүк соода уюмуна кошулуу шарты катары кабыл алынган милдеттенмелерге ылайык Евразия экономикалык бирлигинин бирдиктүү бажы тарифинин ташып кирүү бажы алымдарынын коюмдарына салыштырганда бир кыйла төмөн ташып кирүү бажы алымдарынын коюмдары колдонула турган товарлардын тизмегинин 4-шилтемесиндеги «2022-жылдын 1-июнунан баштап» деген сөздөр «2023-жылдын 1-июнунан баштап» деген сөздөр менен алмаштырылсын.
2. Ушул Чечим расмий жарыяланган датадан тартып 10 календардык күн өткөндөн кийин, бирок 2022-жылдын 1-июнунан эрте эмес күчүнө кирет.

